CELEX: 62007TN0038
Language: el
Date: 2007-02-16 00:00:00
Title: Υπόθεση T-38/07: Προσφυγή της 16ης Φεβρουαρίου 2007 — Shell Petroleum κ.λπ. κατά Επιτροπής

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/45
            
         Προσφυγή της 16ης Φεβρουαρίου 2007 — Shell Petroleum κ.λπ. κατά Επιτροπής
   (Υπόθεση T-38/07)
   (2007/C 82/96)
   Γλώσσα διαδικασίας: η αγγλική
   Διάδικοι
   
      Προσφεύγουσες: Shell Petroleum NV (Χάγη, Κάτω Χώρες), Shell Nederland BV (Χάγη, Κάτω Χώρες) και Shell Nederland Chemie BV (Ρότερνταμ, Κάτω Χώρες) (εκπρόσωποι: T. Snoep και J. Brockhoff, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα των προσφευγουσών
   Η SPNV ζητεί από το Πρωτοδικείο:
   
               —
            
            
               να ακυρώσει την απόφαση καθ' ολοκληρίαν στο μέτρο που απευθύνεται στη SPNV·
            
         
               —
            
            
               επικουρικώς:
               
                           —
                        
                        
                           να ακυρώσει το άρθρο 2, στοιχείο δ', της αποφάσεως ή
                        
                     
                           —
                        
                        
                           να μειώσει καταλλήλως το επιβληθέν πρόστιμο· και
                        
                     
         
               —
            
            
               να καταδικάσει την Επιτροπή στα δικαστικά έξοδα.
            
         Η SNBV ζητεί από το Πρωτοδικείο:
   
               —
            
            
               να ακυρώσει την απόφαση καθ' ολοκληρίαν στο μέτρο που απευθύνεται στη SNBV·
            
         
               —
            
            
               επικουρικώς:
               
                           —
                        
                        
                           να ακυρώσει το άρθρο 2, στοιχείο δ', της αποφάσεως ή
                        
                     
                           —
                        
                        
                           να μειώσει καταλλήλως το επιβληθέν πρόστιμο· και
                        
                     
         
               —
            
            
               να καταδικάσει την Επιτροπή στα δικαστικά έξοδα.
            
         Η SNC ζητεί από το Πρωτοδικείο:
   
               —
            
            
               να ακυρώσει το άρθρο 2, στοιχείο δ', της αποφάσεως ή να μειώσει καταλλήλως το επιβληθέν πρόστιμο· και
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Οι προσφεύγουσες ζητούν την ακύρωση της αποφάσεως της Επιτροπής C(2006) 5700 τελικό, της 29ης Νοεμβρίου 2006, στην υπόθεση COMP/F/38.638 — Καουτσούκ βουταδιενίου και καουτσούκ στυρολίου-βουταδιενίου παραχθέν από πολυμερισμό γαλακτωμάτων, με την οποία η Επιτροπή διαπιστώνει ότι οι προσφεύγουσες, μαζί με άλλες επιχειρήσεις, παρέβησαν το άρθρο 81 ΕΚ και το άρθρο 53 της Συμφωνίας για τον Ευρωπαϊκό Οικονομικό Χώρο καθότι συμφώνησαν να εφαρμόζουν στόχους τιμών των προϊόντων, να μοιράζονται πελάτες με συμφωνίες μη επιθετικής συμπεριφοράς και να ανταλλάσσουν εμπορικές πληροφορίες σχετικά με τις τιμές, τους ανταγωνιστές και τους πελάτες.
   Στο πλαίσιο της προσφυγής τους οι προσφεύγουσες υποστηρίζουν ότι η Επιτροπή παρέβη το άρθρο 81 ΕΚ και τα άρθρα 7 και 23, παράγραφοι 2 και 3, του κανονισμού 1/2003 (1) καθότι:
   
               α)
            
            
               προσάπτει την παράβαση και στη Shell Petroleum NV και στη Shell Nederland BV καίτοι η Επιτροπή αναγνώρισε ότι μόνον η Shell Nederland Chemie BV μετείχε άμεσα στην παράβαση·
            
         
               β)
            
            
               αύξησε το βασικό ποσό του προστίμου που θα επέβαλε στις προσφεύγουσες κατά 50 % λόγω υποτροπής, κατά παραβίαση των αρχών της αναλογικότητας και της ασφάλειας δικαίου·
            
         
               γ)
            
            
               εφάρμοσε συντελεστή πολλαπλασιασμού για αποτροπή, κατά παραβίαση των αρχών της ίσης μεταχείρισης και της αναλογικότητας· και
            
         
               δ)
            
            
               καθόρισε το ποσό αφετηρίας του επιβλητέου στις προσφεύγουσες προστίμου κατά παράβαση των οδηγιών για την επιβολή προστίμου (2) και των αρχών της αναλογικότητας και της ίσης μεταχείρισης.
            
         Επικουρικώς, οι προσφεύγουσες επικαλούνται παράβαση της κατά το άρθρο 253 ΕΚ υποχρεώσεως αιτιολογίας.
   
      (1)  Κανονισμός (ΕΚ) 1/2003 του Συμβουλίου, της 16 Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ 2003, L 1, σ. 1).
   
      (2)  Ανακοίνωση της Επιτροπής της 14ης Ιανουαρίου 1998, που τιτλοφορείται «Κατευθυντήριες γραμμές για τη μέθοδο καθορισμού των προστίμων που επιβάλλονται κατά το άρθρο 15, παράγραφος 2, του κανονισμού 17 και το άρθρο 65, παράγραφος 5, της Συνθήκης ΕΚΑΧ »(ΕΕ 1998, C 9, σ. 3).